CELEX: 32021D1818
Language: da
Date: 2021-10-15 00:00:00
Title: Rådets afgørelse (FUSP) 2021/1818 af 15. oktober 2021 om iværksættelse af Den Europæiske Unions militære uddannelsesmission i Mozambique (EUTM Mozambique)

18.10.2021   
               
               
                  DA
               
               
                  Den Europæiske Unions Tidende
               
               
                  L 368/5
               
            
         RÅDETS AFGØRELSE (FUSP) 2021/1818
         af 15. oktober 2021
         om iværksættelse af Den Europæiske Unions militære uddannelsesmission i Mozambique (EUTM Mozambique)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til Rådets afgørelse (FUSP) 2021/1143 af 12. juli 2021 om Den Europæiske Unions militære uddannelsesmission i Mozambique (EUTM Mozambique) (1),
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 12. juli 2021 vedtog Rådet afgørelse (FUSP) 2021/1143 om Den Europæiske Unions militære uddannelsesmission i Mozambique (EUTM Mozambique).
                  
               
                     (2)
                  
                  
                     Den 28. september 2021 nåede Den Udenrigs- og Sikkerhedspolitiske Komité til enighed om, at missionsplanen, herunder reglerne for magtanvendelse, for EUTM Mozambique bør godkendes.
                  
               
                     (3)
                  
                  
                     Efter henstilling fra den øverstbefalende for missionen bør EUTM Mozambique iværksættes den 15. oktober 2021.
                  
               
                     (4)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark, og deltager ikke i finansieringen af EUTM Mozambique —
                  
               VEDTAGET DENNE AFGØRELSE:
         
            Artikel 1
            Missionsplanen, herunder reglerne for magtanvendelse, for EUTM Mozambique godkendes herved.
         
         
            Artikel 2
            EUTM Mozambique iværksættes den 15. oktober 2021.
         
         
            Artikel 3
            Denne afgørelse træder i kraft på datoen for vedtagelsen.
         
         
            Udfærdiget i Luxembourg, den 15. oktober 2021.
            
               
                  På Rådets vegne
               
               J. CIGLER KRALJ
               
                  Formand
               
            
         
         
            (1)  EUT L 247 af 13.7.2021, s. 93.